
AIAWDD yw wylo a galaru 
JJ” Pan yn gwel'd pererin gwyn 
Mewn tangnefedd yn diflanu 
Obry'n niwloedd côll y glyn; 
AG GEL flynyddau lithro,— 
Lithro i'r gorphenol prudd, 
Y mae'r hiraeth fyth am dano, 
Fyth yn ccheneidiau effro, 
Fyth yn ddagrau ar fy ngrudd. 


























Chwery'r Awen bur yn nwyfus, 
Fel yr awel, uwch ei fedd, 
Dan suganu'n ddistaw felus 
Gwynion mewn galarus hedd ; 
Ysgafn ddisgyn ar y llwybrau 
Â dramwyodd yn y byd 
A wna weithiau mewn sandalau 
Aur, i chwareu rhwng y blodau 
A'u haddurnant hwy i gyd. 





























THOMAS HUMPHREYS, PENLON ESGER, 
- .: ol pwy na rydd lef? 

Y mae rhyw anwyldeb tyner 
Fyth yn nglŷn a'i hanes ef; 

Prin ei enwi sydd yn ddigon 
I adfywio tannau gwyw 

Hiraeth obry yn y galon, 

Ac i ddeffro i'w gwaelodion 

Alar gwynion Awen fyw. 


















































Suo tristwch blin i huno 
A dyddanu'r fron fu'n dryllio 
Ydoedd elfen fawr ei bri. 


THOMAS HUMPHREYS: ni bu crefftwr 
Mwy deheuig is y nef, 

Holl wehyddion Dyffryn Clettwr 
A ymgryment iddo ef; 

Ei fedrusrwydd gyda'r wenol 
Ddygodd iddo glodydd-eun, 

Ac a wnaeth i lu anwydol 

Mewn cynhesrwydd pur i siriol 
Wenu ar y gauaf blin. 


Nid yw telyn ein hadgofion 
Fyth yn ddystaw, fyth yn fud, 
Tyner seinio ei nodweddion 
Afynhio hyd, o hyd : 
Gwrando ar ei hodlau melus 
O dan lwyni prudd y glyn 
Sy'n gwefreiddio'r aidd flinderus, 
Sy'n tynhau'r anwyldeb hapus 
Rhyngom fu o hyd mor dyn. 


Hen gymeriad llawn hynodion, 
Gwreiddiol ydoedd—““fel ei hun,” 
Nid ymhonai mewn nodweddion 
Oedd yn eiddo arall un ; 
Estron oedd i'r elfen hono 
Sy'n bychanu ambell gawr 
Drwy ei yru i gofleidio 
Y nodweddion fu yn eiddo, 
Fu yn addurn rhywun mawr. 

Pwy a'i maeddai mewn ffraethineb, 
Y ffraethineb hwnw sydd 
Megis dylif o sirioldeb 
Yn adloni calon brudd ? 
““ Crwth a thelyn” pob cyfarfod 
Ydoedd THOMAS HUMPHREYS Íawr, 
Gyda'i ddigrif Awen barod 
Yn dylifo o ysmaldod 
Pur, dihalog fel y wawr. 


Meddai ysbryd penderfynol 
A disyfl hyd y carn, 
Fyth yn gryf ac annibynol, 
Fyth yn sicr yn ei farn ; 
Nid rhyw gorsen ddistadl, ysig, 
Dry yr awel fel y myn, 
Ond rhyw dderwen gref, uchelfrig 
Dry y corwynt yn siomedig 
I gwynfanu yn y glyn. 


Nid oedd lloches i ddichellion 
Yn ei ysbryd, yn ei wedd, 
Nid oedd congl yn ei ddwyfron 

I fradwriaeth guddio'i gledd ; 
Unplyg, gonest, cydwybodol, 
Didwyll, egwyddorol gawr, 
Rhagddo ffoai y rhagrithiol 
Fel y nôs rhag gwenau hudol 
Emrynt y blygeiniol wawr. 


Ar ei aelwyd fyth yn serchog, 
Fyth yn siriol, fyth yn llon, 

Caffai estron a chymydog 
Yma deimlo gwres ei fron ; 

Er i rengau'r hen lancyddion 
Gaffael ynddo aelod taer, 

Ni fu pall ar ei gysuron— 

Cafodd ef ymgeledd ffyddlon, 
Bur a thyner yn ei chwaer. 


Pwy erioed yn Nyffryn Olettwr 
Fu yn uwch ar fryniau parch, 
Fu yn ngolwg ei edmygwr 
Mor ddilychwin hyd ei arch ? 
Fel blodeuyn gwyn yn gwenu 
Gan ddwyfoli gwedd y llwyn, 
A'i dlysineb yn dadebru 
Pawb i'w garu a'i edmygu 
Ydoedd THOMAS HUMPHREYS Íwyn. 


Yn wleidyddwr goleuedig, 
Yn anrhydedd fyth i'r sedd, 
Dros iawnderau'r blaid Ryddfrydig 
Y dadleuodd hyd ei fedd ; 
Trais a gormes cymdeithasol, 
Llyffetheiriau hawliau dyn, 
Mewn brwdfrydig aidd ddyngarol, 
A ddynoethodd yn egniol, 
Yn mhob ffurf ac yn mhob llun. 


Yn Undodwr egwyddorol, 
A'i ddaliadau yn ddilen, 

Ond yn iach o'r culni sectol 
Sydd yn duo Cymru Wen ; 

Cristion gloyw ei gymeriad, 
Gloyw, gloyw fel y wawr,— 

Ei ddilychwin, gywir rodiad 

Yn anrhydedd fyth i'r enwad 
Oedd mor hoff i'w enaid mawr. 

Gyda'r “ brodyr yn y Llwyn,” 
Iddynt 'roedd ei bresenoldeb 

Fel yn llawn eneiniol swyn ; 
Byth ni fedrai bâr gauafol 

Na chynddaredd 'storom gref, 
Mwy na gwenau hafddydd swynol, 
Godi rhwystrau anorchfygol 

I'w ffyddlondeb selog ef. 


a 
Diarebol ei ffyddlondeb 
| 
| 


Oes o ddefnyddioldeb byw, 
Fyth yn ddiwyd ac ymroddgar 
Dros ei ardal, dros ei:-duw ; 
A phan ydoedd yn dynesu 
At ymylon prudd y glyn, 
| Gyda'i arfau wedi rhydu, 
Nid oedd dim a feiddiai lethu 
| Ysbryd ei weithgarwch gwyn. 


| 
| 
| Treuliodd oes heddychol, weithgar, 
| 


Rhodiodd lan yr hen Iorddonen 

| Mewn tagnefedd swynol brudd, 

| Ac aeth drwyddi, drwyddi'n llawen 
Gyda gwenau ar ei rudd ;— 

| Yn tywynu dros ei thônau 





Y canfyddai fyd o hedd 

Yn ei gymell i'w ororau, 

Lle na feiddiai anadl angau 
Godi'n gwmwl uwch ei wedd. 


Ardal gyfan gaed yn wylo, 
Gaed yn ocheneidio'n flin, 
Wrth ei hebrwng i noswylio,— 
I noswylio'i olaf hîn ; 














Nid oes angen maen na mynor 
I ddynodi mân ei fedd, 

Adgof o'i anwyldeb didor 

Geidw'i goffa fyth yn drysor 
Na fyn anghof guddio'i wedd. 








Ffarwel, bellach, HUMPHREYS anwyl, — 
Ti ehedaist hwnt i'r llen 

I gymdeithas gwynion engyl 
Aur orielau Gwynfa Wen, 

Hwnt o gyrhaedd byd trallodus 
A'i helbulon,—gwyn dy fyd, 

Lle cei dreulio'n hapus, hapus, 

Mewn gwynfydedd gorfoleddus, 
Dragwyddoldeb ar ei hyd. 











“ ADLAIS HIRAETH.” 

